b'\n_START_ARTICLE_\nBeelzebub\n_START_PARAGRAPH_\nBeelzebub eller Beelzebul er i Det Ny Testamente d\xc3\xa6monernes overherre og bliver ogs\xc3\xa5 identificeret med Satan._NEWLINE_Navnet kan f\xc3\xb8res tilbage til Baal-Zebub, der var konge i filistrenes by Ekron. Dette navn betyder p\xc3\xa5 semitisk herre over fluerne og blev anvendt af William Golding i romanen Fluernes Herre._NEWLINE_I antikke sammenh\xc3\xa6nge optr\xc3\xa6der der en lille, om nogen, betydningsm\xc3\xa6ssig forskel p\xc3\xa5 Beelzebub og den polyteistiske semitiske gud ved navn, Ba\xe2\x80\x98al. Monoteistiske, j\xc3\xb8diske henvisninger til Baal var n\xc3\xa6sten udelukkende neds\xc3\xa6ttende og voksede sig til at blive brugt blandt andre begreber for Satan. Navnet optr\xc3\xa6der senere som navnet p\xc3\xa5 en d\xc3\xa6mon eller dj\xc3\xa6vel, ofte byttet ud med Beelzebul. Unders\xc3\xb8gelser har fors\xc3\xb8gt at tolke betydningen af Baal i sammenh\xc3\xa6nge for at afg\xc3\xb8re den specifikke \xc3\xa5rsag til denne konnotation, og der har v\xc3\xa6ret alle mulige forskellige religi\xc3\xb8se teorier. Det er gennemg\xc3\xa5ende ukendt, hvorvidt og i hvilken grad den anti-hedenske indstilling hos tidlige hebr\xc3\xa6ere bundede i en anti-matriarkalsk synsvinkel eller i en opst\xc3\xa5et modvilje mod de almindelige hedenske frugtbarhedsritualer.\n_START_SECTION_\nManga\n_START_PARAGRAPH_\nBeelzebub (her "Belzebub") er ogs\xc3\xa5 navnet p\xc3\xa5 dj\xc3\xa6velens s\xc3\xb8n i den kendte manga, Sand Land. Denne manga er forfattet af Akira Toriyama, som ogs\xc3\xa5 har brugt samme navn i sin verdensber\xc3\xb8mte mangaserie Dragon Ball.'